open-index/open-wikipedia-markdown huggingface dataset:
Luettelo kuuluisista apinoista

Tämä on luettelo kuuluisista apinoista. Mukana ei ole kuvitteellisia hahmoja.

## Näyttelijöitä
* Çarli, simpanssi, esiintyi elokuvassa Viidakkokirja ja turkkilaisessa omaa nimeään kantaneessa televisiosarjassa
* Cheeta, esiintyi Hollywoodin Tarzan-elokuvissa 1930- ja 1940-luvuilla sekä vuonna 1967 elokuvassa *[[Tohtori Dolittle]]*
* C.J., oranki, esitti *Clyde*-nimistä orankia Clint Eastwoodin kanssa elokuvissa *[[Mies San Fernandosta]]* ja *[[Lällärit lakoon]]*
* Clair, simpanssi, esiintyi 1991 valmistuneessa elokuvassa *[[Delicatessen – herkuttelijoiden yö]]*
* Evie, simpanssi, esitti robottikoiraa vuonna 1979 valmistuneessa elokuvassa *[[Taistelulaiva Galactica]]*
* Finster, esiintyi elokuvassa *[[Monkey Trouble - taskuvaras]]*
* J. Fred Muggs, simpanssi, esiintyi NBC-kanavan The Today Show'ssa 1950-luvulla
* Mowgli, simpanssi, esiintynyt CNBC-kanavan Dennis Miller Live -ohjelmassa
* Peggy, simpanssi, esiintyi vuonna 1951 Ronald Reaganin kanssa elokuvassa *[[Bedtime for Bonzo]]*
* Elokuvassa *[[Salainen projekti]]* (1987) esiintyi lukuisia simpansseja:  
** Arthur 
** Clafu 
** Harry 
** Karanja 
** Lucy 
** Luke 
** Lulu 
** Mousie 
** Okko	
** Willie
* Sam, oranki, esiintyi vuonna 1996 elokuvassa  *[[Dunston - vallaton varas]]*
* Zippie, rullaluisteleva simpanssi, esiintyi Yhdysvalloissa televisiossa 1950-luvulla
*Zira, naarassimpanssi &quot;Apinoiden Planeetassa&quot; opetti Ulysse Méroulle apinoiden kielen.
* Kwanza, gorilla, esiintyi elokuvassa *[[Palaa luokseni]]*, elää nyt eläintarhassa Chicagossa
* Marcel, esiintyi *[[Frendit]]*-televisiosarjassa

## Taiteilijoita
* Congo, simpanssi, taidemaalari 1950-luvulla
* Fabian, kääpiösimpanssi
* Koko, gorilla 
* Michael, gorilla

## Tieteellisissä tarkoituksissa käytettyjä
* Ai, simpanssi, Kioton yliopisto
* Chantek, oranki, tutkittiin ihmisten ja apinoiden vuorovaikutusta, ApeNet
* Clint, simpanssi DNA-tutkimuksissa
* Donald, simpanssi DNA-tutkimuksissa
* Enos the Chimp, simpanssi avaruudessa 
* Gon, simpanssi DNA-tutkimuksissa
* Frodo (simpanssi)
* Ham, ensimmäinen simpanssi avaruudessa 
* Kanzi, kääpiösimpanssi, tutkittiin ihmisten ja apinoiden vuorovaikutusta, ApeNet
* Koko, gorilla, viittomakieltä osaava gorilla, ApeNet
* Lucy, tunnettu pölynimuria käyttävä simpanssi
* Nim Chimpsky
* Nyota, kääpiösimpanssi
* Oliver, simpanssi, jota epäiltiin puuttuvaksi renkaaksi ihmisen ja apinan välille
* Panzee ja Panbanisha, simpanssi ja kääpiösimpanssi Kanzin tutkimuskeskuskessa
* Sultan
* Washoe, viittomakielen taitoinen simpanssi

## Eläintarhojen apinoita
* Repe, Korkeasaaren paviaanilauman johtajauros
* Tuhtimo, Repen poika - lopetettiin karkumatkan jälkeen viiden vuoden ikäisenä
* Jambo, gorilla, joka Jerseyn eläintarhassa ollessaan piti huolta aitaukseen pudonneesta pojasta
* Binti Jua, esti muita gorilloja hyökkäämästä aitaukseen pudonneen pojan kimppuun
* Colo , ensimmäinen vangittu gorilla
* Floquet de Neu, Copito de Nieve tai Snowflake, Barcelonassa elänyt maailman ainoa tunnettu albiino gorilla
* Max, gorilla Johannesburgin eläintarhassa, taltutti aitaukseen pakoon juosseen rikollisen
* Willie B.

## Muita
* Bubbles, Michael Jacksonin lemmikkisimpanssi
Cheeta

**Cheeta** on fiktiivinen simpanssihahmo, joka esiintyi Tarzan-elokuvissa 1930–1960 -luvuilla sekä Tarzan-televisiosarjassa 1966–1968. Hahmo luotiin elokuvia varten; Edgar Rice Burroughsin kirjoittamissa alkuperäisissä Tarzan-kirjoissa Cheetaa ei mainita. Sen sijaan Nkima-niminen marakatti on tärkeässä osassa kirjoissa.

Julkisuudessa on esitetty ristiriitaisia väitteitä siitä, mikä tai mitkä simpanssiyksilö(t) esiintyivät Johnny Weissmullerin tähdittämissä Tarzan-elokuvissa 1930–1940 -luvulla. Erään väitteen mukaan kyseinen simpanssi oli nimeltään Cheetah-Mike (1931–2011) ja toisen väitteen mukaan Cheeta-niminen simpanssi (1932–2022). Mikäli mainitut simpanssit olisivat väitetyn ikäisiä, ne olisivat kaksi maailman vanhimmaksi elänyttä simpanssia. Simpanssit eivät tutkijoiden mukaan juuri elä edes 70-vuotiaaksi.

Washington Post -lehden toimittajan R. D. Rosen vuonna 2008 kirjoittaman artikkelin mukaan Tarzan-elokuvissa Cheetan roolissa käytettiin aina useampaa eri simpanssia riippuen siitä, minkälaisia taitoja kohtauksessa tarvittiin. Artikkelin mukaan vuonna 1932 syntyneeksi väitetty Cheeta-simpanssi olisi syntynyt vasta vuoden 1960 tienoilla.

## Lähteet

## Aiheesta muualla

*National Geographicin juttu Cheetasta
*http://cheetathechimp.org/

## Kirjallisuus
* Minä Cheeta. Omaelämäkerta
Smork

**Smork** on tanssiorkestereiden Suomenmestaruuskilpailu, jonka finaali järjestettiin vuoteen 2009 saakka Ylläksellä. Kilpailu elvytettiin vuonna 2017, ja se järjestettiin Seinäjoen Tangomarkkinoiden yhteydessä.

## Suomenmestaruuden voittajat
* 1990: Petoman
* 1991: Jari Koivisto & Kasmir
* 1992: Mestari Orikanto
* 1993: Mikko Salmela & Cocktail
* 1994: Korsuorkesteri
* 1995: Sylvia
* 1996: Magnet
* 1997: Illuusio
* 1998: Nokiset
* 1999: Seinäruusut
* 2000: Horizone
* 2001: Sigma
* 2002: Varjokuva
* 2003: Teemu Harjukari ja Taivaanrannanmaalarit
* 2004: Unelmavävyt
* 2005: Varjokuva
* 2006: Nelinpeli
* 2007: Voimaorkesteri
* 2008: In The Mood
* 2009: Norolan Pojat
* 2017: Tanssiorkesteri Kaiho
* 2018: Komiat
* 2019: Neitoset
* 2022: Albert Salminen & The Gallants

## Aiheesta muualla
* Smork Gramofoni.fin sivuilla
* Smork, arkistoituna 23.9.2016.
Hermo-lihasliitos

**Hermo-lihasliitos** on alfamotoneuronin aksonipäätteen ja poikkijuovaisen lihassolun välinen liitos. Sen toiminta muistuttaa synapsin toimintaa. Alfamotoneuronin aksonia pitkin tuleva hermoimpulssi aiheuttaa välittäjäaineen vapautumisen, joka aiheuttaa aktiopotentiaalin hermo-lihasliitoksessa. Välittäjäaineena hermo-lihasliitoksessa toimii asetyylikoliini, joka muodostuu etikkahaposta ja siihen esteröityneestä koliinista. Hermo-lihasliitoksesta aktiopotentiaali leviää koko lihassyyhyn T-putkia pitkin aiheuttaen kalsium-ionien vapautumisen sarkoplasmaattisesta kalvostosta. Kalsium-ionien vapautuminen saa aikaan sen, että lihassolun myofibrillin osaset, myosiinifilamentti ja aktiinifilamentti, liukuvat toistensa ohi myosiinifilamentin tarttuessa aktiinifilamentin aktiivisiin osiin. Tästä seuraa lihassupistus. Motoriseksi yksiköksi kutsutaan alfamotoneuronin aksoninpäätettä ja sen hermottamia lihassoluja. Samaan motoriseen yksikköön kuuluvat lihassyyt supistuvat aina samaan aikaan. Mitä vähemmän lihassoluja motoriseen yksikköön kuuluu, sitä tarkempi on sen toiminta.
Kalorikki

**Kalorikki** (joskus **kalorium**) on oletettu aine, jollaisena lämpöä pidettiin yleisesti 1800-luvun puoliväliin saakka. Antoine Laurent Lavoisier piti sitä yhtenä alkuaineista. Sen oletettiin olevan massatonta tai ainakin äärimmäisen harvaa, näkymätöntä ja nestemäistä ainetta, jota kaikki kappaleet sisälsivät sitä enemmän, mitä korkeampi niiden lämpötila oli. Lämmön johtumisen oletettiin johtuvan kalorikin siirtymisestä kappaleesta toiseen. Siitä sekä oletetuista sähkö-, valo- ja magneettinesteistä käytettiin yhteisnimitystä imponderabilia.

**Kalorikkiteorian** avulla voitiin selittää monia ilmiöitä kuten lämpölaajeneminen ja lämpötilaerojen tasoittuminen. Vaikeasti selitettäväksi osoittautui kuitenkin kitkalämpö. Sen oletettiin johtuvan siitä että kitka pyrki puristamaan kappaleita niiden kosketuskohdassa, jolloin niiden sisälle varastoitunut kalorikki tulisi pinnalle ja leviäisi ympäröiviin aineisiin saaden niiden lämpötilan kohoamaan. Tästä kuitenkin pääteltiin, ettei kappaleita voitaisi kitkan avulla lämmittää miten paljon tahansa, sillä ennen pitkää kaikki kalorikki olisi puristunut ulos.

Rumfordin kreivi Benjamin Thompson osoitti kuitenkin kokeellisesti jo vuonna 1797, että hankaamalla tarpeeksi kauan vastakkain kahta metallikappaletta, joista toinen oli osittain veden alla, voitiin vesi saada jopa kiehumaan. Tätä hän piti todisteena siitä, ettei lämpö ollut mitään erityistä ainetta vaan aineen pienimpien osien liikettä. Hänen teoriansa tuli kuitenkin yleisesti hyväksytyksi vasta puoli vuosisataa myöhemmin, samalla kun energian säilymislaki tuli tunnetuksi..

## Katso myös
*Valoeetteri

## Lähteet
Pianokvartetti

**Pianokvartetti** on kamarimusiikkiyhtye, jonka soittimet ovat yleensä viulu, alttoviulu, sello ja piano, joissakin tapauksessa alttoviulun korvaa toinen viulu kuten esimerkiksi Sibeliuksen kvartetoissa.

Pianokvartetin, samoin kuin esimerkiksi pianotrion juuret ovat barokkimusiikin ajalla yleisessä triosonaatti-formaatissa. Ensimmäiset pianokvartetto-nimellä julkaistut teokset ovat peräisin 1700-luvulta. Teoksia sävelsivät muun muassa Franz Danzi, Jan Ladislav Dusík, Franz Hoffmeister, Jan Vaňhal sekä tunnetuimpana Wolfgang Amadeus Mozart, jonka pianokvartetot edustavat vieläkin lajin ehdotonta huippua.

Pianokvartetto sävellyksenä saavutti kukoistuskautensa 1800-luvulla. Tällöin luotiin useimmat sävellystyypin mestariteokset, kun muun muassa Johannes Brahms, Antonín Dvořák, Felix Mendelssohn ja lukuisat muut sävelsivät tälle kokoonpanolle. 1900-luvulla tuotanto on hiukan vähentynyt, ja todellisiksi mestariteoksiksi tunnustetaan vain harvoja ko. ajan teoksista.

Suomalaiset säveltäjät ovat tuottaneet pianokvartettoja melko niukasti, mutta ainakin Jean Sibelius, Uuno Klami, Ilmari Hannikainen, Harri Wessman ja Seppo Pohjola ovat rikastuttaneet pianokvartetto-ohjelmistoa.
Ulkomaisia tunnettuja kvartetteja ovat muun muassa Ames Piano Quartet http://www.music.iastate.edu/org/apq , Faure Quartett http://www.faurequartett.de, Los Angeles Piano Quartet, Amabile Piano Quartet, Schubert Ensemble http://schubertensemble.com ja Mozart Piano Quartet http://mozartpianoquartet.com .
Valasranta

**Valasranta** on Yläneellä nykyisessä Pöytyän kunnassa Säkylän Pyhäjärven etelärannalla sijaitseva tanssilava ja SFC-leirintäalue. Tanssilavan omistaa Yläneen kirkonkylän VPK, ja se on aloittanut toimintansa vuonna 1955. Nykyinen tanssilava on rakennettu vuonna 1968. Lasiseinäisen rakennuksen on suunnitellut yläneläissyntyinen arkkitehti Ola Laiho.

## Tanssipaikka
Tanssikausi kestää toukokuun alusta syyskuun loppuun. Valasranta on erityisesti nuorempien tanssinharrastajien suosima tanssipaikka, mutta myös vanhempia pareja on paljon riippuen esiintyjistä. Valasrannalla järjestetään vuosittain heinäkuussa Valasrannan Tanssileiri.

## Muut alueen palvelut
Leirintäalueella ja tanssilavan vieressä sijaitsee pitkä hiekkaranta. Leirintäaluetta ylläpitää SF-Caravan TL Pyhäjärvi ry. Aivan Valasrannan vieressä sijaitsee toinen leirintäalue, Kallionokka.

## Lähteet

## Aiheesta muualla

* Yläneen Valasrannan verkkosivut
* Tanssi.net
Jouni Seistamo

**Jouni Veli Juhani Seistamo** (9. marraskuuta 1939 Tampere – 9. tammikuuta 2022 Tampere) oli suomalainen jääkiekkohyökkääjä.

Seistamo edusti koko SM-sarjauransa Tapparaa vuosina 1957–1967. Seistamo saavutti seitsemän mitalia, joista kultaisia oli kolme. Seistamo toimi joukkueen kapteenina kauden 1966–67. Seistamo pelasi maajoukkueessa neljät MM-kilpailut ja kahdet olympialaiset. Yhteensä hänelle kertyi 88 maaottelusta pisteet 27+8.

Tappara on kutsunut Seistamoa yhdeksi sen historian ensimmäisistä tähtipelaajista. Seistamo aatelointiin seuran Hall of Fame -kunniagalleriaan ensimmäisten joukossa. Seistamo on jääkiekkoleijona.

## Saavutukset ja palkinnot
*3 Suomen mestaruutta (1959, 1961, 1964)
*3 SM-hopeaa ja 1 -pronssi
*SM-sarjan syöttöpörssin voittaja (1961)
*Herrasmiespelaaja (1958)
*Valinta SM-sarjan All Stars -kentälliseen (1962)
*Tappara Hall of Fame #14
*Suomen Jääkiekkoleijona #42

## SM-tilastot

## Kirjallisuutta
*

## Lähteet
*Seistamon tiedot Jääkiekkomuseon sivulla

### Viitteet
Palm Springs

**Palm Springs** on kaupunki Riversiden piirikunnassa, Kaliforniassa, Yhdysvalloissa. Kaupungissa oli vuonna  42 807 asukasta ja lukuisia golf-kenttiä. Kaupungin pinta-ala on 246,3 neliökilometriä, josta vettä 2,2 neliökilometriä.

## Väestö
Vuoden 2000 väestönlaskennassa kaupungin asukkaista 78,3% ilmoitti edustavansa etnisesti valkoisia ("whites"), 3,9% mustia tai afroamerikkalaisia ja 3,8% aasialaisia.

## Lähteet

## Aiheesta muualla

* Virallinen sivu
Voitto Soini

**Voitto Aukusti Soini** (s. 6. helmikuuta 1938 Koivisto, Karjala) on suomalainen entinen jääkiekkohyökkääjä ja -valmentaja.

Soini edusti turkulaisseuroja koko peliuransa. Hän pelasi kaudet 1955–64 TPS:n riveissä ja 1964–72 TuTossa. Soini voitti yhden Suomen-mestaruuden ja yhteensä neljä SM-mitalia. Soini pelasi maajoukkueessa 30 A- ja kaksi B-maaottelua. MM-kisoissa Soini edusti Suomea kaksi kertaa ja olympialaisissa kerran.

Soini toimi myös valmennustehtävissä. Soini valmensi kaudella 1971–1972 TuToa SM-sarjassa yhdessä Seppo Lindströmin kanssa. Soini toimi tuolloin pelaajavalmentajana. Kaudella 1973–1974 peliuransa jo lopettanut Soini toimi TuTon päävalmentajana, edelleen SM-sarjassa.

Jalkapallossa Soini voitti SM-hopeaa vuonna 1960 TPS:n joukkueessa.

## Saavutukset ja palkinnot
*1 Suomen mestaruus jääkiekossa (1956)
*1 SM-hopea ja 2 -pronssia jääkiekossa
*1 SM-hopea jalkapallossa
*Suomen Jääkiekkoleijona #41

## SM-tilastot

## Lähteet
*
*Soinin tiedot Jääkiekkomuseon sivulla

### Viitteet
Juhani Wahlsten

**Juhani Jorma Kalervo Wahlsten** (13. tammikuuta 1938 Helsinki – 9. kesäkuuta 2019 Turku) oli suomalainen jääkiekkohyökkääjä ja -valmentaja, koulutukseltaan liikunnanopettaja. ”Juuso” Wahlsten on aateloitu jääkiekkoleijonaksi sekä IIHF:n Hall of Fame -kunniagalleriaan ja TPS on jäädyttänyt hänen pelinumeronsa. Jääkiekkoilun parissa tehdyn työn lisäksi Wahlsten toi ringeten Suomeen vuonna 1979.

## Pelaajaura

Wahlsten aloitti uransa Kuopiossa KuPS:ssa vuonna 1957, josta hän siirtyi KalPaan. Wahlsten oli nostamassa joukkuetta ensimmäistä kertaa pääsarjatasolle. Pelatessaan hän muodosti yhdessä Ossi Hyppösen ja Mauno Revon kanssa ”Pyörremyrskyketjun”. Myöhemmin Revon tilalle ketjuun tuli kakkosketjun keskushyökkääjä Lauri Helen, ja vastaavasti Repo siirtyi Helenin paikalle kakkosketjuun. Wahlstenin ketjukaveri Hyppönen voitti myös noina vuosina SM-sarjan maalikuninkuuden. KalPasta Wahlsten siirtyi vuonna 1959 Tampereen Ilvekseen, jonka mukana hän oli voittamassa Suomen mestaruutta. Kahden Ilves-vuoden jälkeen Wahlsten siirtyi yhdeksi kaudeksi HJK:hon, ja tämän jälkeen Turun Palloseuraan. Turussa Wahlstenista tuli yksi Suomen ensimmäisistä tähtipelaajista.

Seitsemän TPS-kauden jälkeen Wahlsten seurasi Reijo Hakasen jalanjälkiä Itävaltaan AC Klagenfurtiin, jossa voitti maan mestaruuden. Wahlsten palasi kauden jälkeen takaisin Ilvekseen, jossa hän pelasi vielä viimeisen vuoden ennen lopettamistaan. SM-sarjassa Wahlstenin saldoksi muodostui 200 ottelussa tehopisteet 137+82.

Maajoukkueessa Wahlsten pelasi 115 ottelua tehden tehopisteet 33+29. Maailmanmestaruustasolla hän pelasi viidet kisat ja olympialaisissa kolme kertaa. Wahlsten teki kaksi maalia vuonna 1967, kun Suomi ensimmäistä kertaa kaatoi Tšekkoslovakian.

## Valmentajaura
Pelaajauransa jälkeen Wahlsten jatkoi valmentajana. Suomessa hänen seuransa oli TPS ensin SM-sarjassa 1971–1972 ja sitten Jääkiekon SM-liigassa 1980–1983. 1980-luvun alussa TPS:llä oli vahva joukkue, joka ei kuitenkaan yltänyt kultaan; välierissä se oli kuitenkin kolmena Wahlsten-kautenaan. 

Hän oli myös levittämässä jääkiekkotietoutta FC Barcelonassa joukkueen valmentajana. Lisäksi Wahlsten toimi saksalaisen EV Füssenin junioripäällikkönä.

## Yksityiselämä
Wahlsten työskenteli liikunnan ja voimistelun opettajana Aurajoen Yhteiskoulussa, jossa hänen vaimonsa Leena opetti voimistelua tytöille. Wahlstenin pojat Jali ja Sami ovat myös olleet edustustason kiekkoilijoita.

## Saavutukset ja palkinnot

* 1 Suomen-mestaruus pelaajana (vuonna 1960)
* 1 SM-hopea pelaajana
* 1 Itävallan-mestaruus pelaajana (vuonna 1970)
* 1 SM-hopea ja 1 -pronssi valmentajana
* Valinta SM-sarjan All Stars -kentälliseen (vuonna 1967)
* Suomen Jääkiekkoleijona numero 43
* IIHF:n Hall of Famen pelaajajäsen
* TPS on jäädyttänyt Wahlstenin pelinumeron 8.

## Pelaajatilastot

## Lähteet

* Wahlstenin tiedot Jääkiekkomuseon sivulla.
* 
* IIHF:n uutinen Hall of Fame -valinnoista.
 
### Viitteet

## Kirjallisuutta
* 
*
Cannonball Adderley

**Julian Edwin ”Cannonball” Adderley** (15. syyskuuta 1928 Tampa, Florida, Yhdysvallat – 8. elokuuta 1975 Gary, Indiana, Yhdysvallat) oli yhdysvaltalainen jazzmusiikkia soittanut alttosaksofonisti. Hän soitti muun muassa Miles Davisin kvintetissä *[[Kind of Blue]]* -albumilla sekä julkaisi monia sooloalbumeita. 

Cannonball-lempinimi juontuu lempinimestä Cannibal, jota hänestä käytettiin high schoolissa suuren ruokahalunsa vuoksi.

1960-luvulla Adderley oli mukana uuden musiikkilajin, soul jazzin, kehittämisessä. Adderley opiskeli vaski- ja puupuhallinsoittimia Floridassa vuosina 1944–1948. Armeijassa hän johti yhtyettä, jossa soitti muun muassa hänen veljensä, trumpetisti Nat Adderley. Vuosina 1957–1959 Adderley soitti maineikkaassa Miles Davisin kvintetissä, samoin kuin supersekstetissä, johon kuului Miles Davisin lisäksi John Coltrane. Vuosina 1959–1963 Adderleyllä oli jälleen oma yhtye, ja 1982 Adderleyn kvintetti laajeni sekstetiksi, kun mukaan tuli Yusef Lateef.

Adderley nähtiin Suomessa ensi kerran Pori Jazzissa kesällä 1972. Hänen soittonsa varsinaisissa tapahtumissa ei ollut totutun vakuuttavaa, mutta kuuluisaksi tulleessa ravintola Teljänhovin jamsessionissa hän yhdessä Chick Corean kanssa ylti huippusaavutukseen.

## Diskografia
### Sooloalbumit
* *Julian Cannonball Adderley and Strings* (1955)
* *Jump for Joy* (1957)
* *Portrait of Cannonball* (1958)
* *Somethin’ Else* (1958) (Miles Davisin, Hank Jonesin, Sam Jonesin ja Art Blakeyn kanssa)
* *Things Are Getting Better* (1958)
* *Cannonball Adderley Quintet in Chicago* (1959) (John Coltranen kanssa)
* *Quintet in San Francisco* (1959)
* *Cannonball and Coltrane* (1959)
* *At the Lighthouse* (1960)
* *Them Dirty Blues* (1960)
* *Know What I Mean?* (1961) (Bill Evansin kanssa)
* *African Waltz* (1961)
* *The Quintet Plus* (1961)
* *Nancy Wilson/Cannonball Adderley* (1961)
* *In New York* (1962)
* *Cannonball’s Bossa Nova* (1962)
* *Jazz Workshop Revisited* (1963)
* *Nippon Soul* (1963)
* *Fiddler on the Roof* (1964)
* *Domination* (1965) 
* *Mercy, Mercy, Mercy! Live at ’The Club’* (1966)
* *Cannonball in Japan* (1966)
* *Why Am I Treated So Bad!* (1967)
* *74 Miles Away* (1967)
* *Radio Nights* (1967)
* *Accent on Africa* (1968)
* *Country Preacher* (1969)
* *The Price You Got to Pay to Be Free* (1970)
* *The Black Messiah (Live)* (1972)
* *Inside Straight* (1973)
* *Pyramid* (1974)
* *Phenix* (1975)
* *Big Man* (1975) (musikaali Joe Williamsin ja Randy Crawfordin kanssa)

### Miles Davisin kanssa
* *[[Milestones]]* (1958)
* *Miles & Monk at Newport* (1958)
* *Jazz at the Plaza* (1958)
* *[[Porgy and Bess (Miles Davisin albumi)|Porgy and Bess]]* (1958)
* *[[Kind of Blue]]* (1959)

### Adderleyn tuottamat albumit
* David Newman – *Wide Open Spaces* (1960) 
* Bud Powell – *A Portrait of Thelonious* (1961) 
* *Don Byas & Bud Powell – Tribute to Cannonball* (1961)

## Lähteet

## Aiheesta muualla
Štěpán Rak

**Štěpán Rak** (s. Ukraina, mahdollisesti Chustin kylässä 8. elokuuta 1945 – ) on tšekkiläinen kitaristi ja säveltäjä.  Rak on esiintynyt ja opettanut mestarikursseilla yli 70:ssä maassa ja säveltänyt lukuisia teoksia eri soittimille ja kokoonpanoille, vaikkakin suurin osa hänen tuotannostaan on sävelletty soolokitaralle.  Vuonna 1981 Rak perusti klassisen kitaramusiikin opetusohjelman Prahan musiikkiakatemiaan, jossa hän edelleenkin toimii professorina.

Rak on löytölapsi Ukrainasta toisen maailmansodan loppuvaiheessa. Hänet löysi joukko neuvostoliittolaisia sotilaita, jotka toivat hänet Prahaan. Lapsi adoptoitiin myöhemmin tšekkiläiseen perheeseen. Hänen taiteelliset lahjansa tulivat esiin varhain. Hän opiskeli ensin graafista suunnittelua ja maalausta Prahan kuvataideakatemiassa, mutta kahdeksantoistavuotiaana hän ryhtyi soittamaan kitaraa ja kontrabassoa jazz- ja rock-orkestereissa. Hän kehittyi nopeasti muusikkona ja kiinnostui pian myös taidemusiikista. Tämä vei hänet kitaransoiton ja sävellyksen opiskelijaksi Prahan konservatorioon, mistä valmistuttuaan muutti viideksi vuodeksi Suomeen.

## Aiheesta muualla
* Virallinen kotisivu
* Štepán Rak -sivut
Witwatersrand

**Witwatersrand** on matala Gautengin läpi kulkeva vuoristo Etelä-Afrikassa. Witwatersrand muodostaa vedenjakajan, jonka pohjoispuolella joet laskevat Intian valtamereen ja eteläpuolella Atlanttiin.

Witwatersrandia kutsutaan yleisesti lempinimellä **Rand**, ja se tunnetaan erityisesti siitä, että 40% koko maailman kullasta kaivetaan vuoriston kaivoksista. Rand on myös merkittävä uraanikaivos, sillä kullan sivutuotteena tuotetaan myös uraania.

## Aiheesta muualla
* N. Peronius : Maailman suurin kultakenttä, Helsingin Sanomat, 10.06.1934, nro 153, s. 21, Kansalliskirjaston digitaaliset aineistot
Stsjapan Suharenka

**Stsjapan Mikalajevitš Suharenka** (; ; s. 27. tammikuuta 1957 Zduditši, Svetlogorskin piiri, Gomelin alue, Valko-Venäjän SNT) on entinen Valko-Venäjän turvallisuuspalvelun KGB:n johtaja. Hän on opiskellut Valko-Venäjän teknologisessa instituutissa, mistä hän valmistui vuonna 1980, ja työskennellyt Neuvostoliiton KGB:n palveluksessa 1980-luvulta puolivälistä lähtien.

Wikileaksin mukaan vuonna 2007 Suharenka joutui erimielisyyksiin presidentti Lukašenkan kanssa, ja hänet siirrettiin toisiin tehtäviin.

Vuonna 2009 hän kuitenkin puhui lehdistölle jälleen KGB:n johtajan roolissa.

## Lähteet
Tapiola Sinfonietta

**Tapiola Sinfonietta** on vuonna 1987 perustettu Espoon kaupunginorkesteri. Sen ohjelmistossa on klassista musiikkia eri aikakausilta sekä taiteidenvälisiä yhteisproduktioita.

Suurin osa konserteista järjestetään Espoon kulttuurikeskuksessa, mutta orkesterin muusikot esiintyvät myös neuvoloissa, päiväkodeissa, kouluissa, kirjastoissa, sairaaloissa ja hoivakodeissa. 

Tapiola Sinfoniettan taiteellisista linjauksista vastaa johtoryhmä, johon kuuluu intendentti ja kaksi muusikkojäsentä. Orkesteri tekee tiivistä yhteistyötä valitsemiensa taiteellisten partnereiden ja residenssitaiteilijoiden kanssa. Lisäksi orkesterissa vierailee säännöllisesti kapellimestareita ja solisteja. Kaudella 2023–2024 taiteellisina partnereina olivat kapellimestari Ryan Bancroft ja kitaristi-säveltäjä Marzi Nyman. Residenssitaiteilijana työskenteli kirjailija Juha Itkonen.

Vuosittain on noin 60 konserttia, joiden joukossa on sinfoniakonsertteja, kamarimusiikkia, iltapäiväkonsertteja, lastenkonsertteja, viihdekonsertteja ja yleisölle avoimia kenraaliharjoituksia. Lisäksi konserttien yhteydessä järjestetään teosesittelyjä ja taiteilijatapaamisia. 

Tapiola Sinfoniettan YouTube-kanavalla on runsaasti konserttitallenteita sekä orkesterin esittelyvideoita. Suurin osa yli 70 levytyksestä on kuunneltavissa Spotify-palvelussa.

Orkesteri levyttää säännöllisesti BIS- ja Ondine-levymerkeille. Diskografiaan kuuluu yli 70 levytystä.  

## Historiaa
Kaupungissa toimi 1970-luvulta vuoteen 1983 asti Tapiolan yhteiskoulun orkesterista polveutunut Espoon kamariorkesteri, jota johti Paavo Pohjola. 1980-luvun taitteessa sille yritettiin saada lisää soittajavirkoja ja kannatusyhdistykseen perustuva hallintomalli. Vuonna 1981 esitellyssä suunnitelmassa orkesterista olisi tehty vakinainen kaupunginorkesteri, mutta suunnitelma otettiin kaupungin käsittelyyn vasta vuotta myöhemmin. Loppuvuodesta 1982 valtuutettu Veikko Sjöblom teki yllättäen paljon kannatusta saaneen aloitteen erillisen 33-henkisen Espoon kaupunginorkesterin perustamisesta. Hanke lähti etenemään, kun taas Espoon kamariorkesteri jäi ilman määrärahoja ja lopetti toimintansa 1983.

Kaupunginorkesterin perustamispäätös tehtiin Espoon kaupunginvaltuustossa toukokuussa 1984. Päädyttiin wieniläisklassisen tyypin soittajistoon ja ohjelmistoon, ja orkesteri aloitti toimintansa 1987 ensimmäisinä keulahahmoinaan kapellimestarit Jorma Panula, Juhani Lamminmäki ja Osmo Vänskä. Vuonna 1989 valmistui Espoon kulttuurikeskus, jonka 800-paikkaisesta Tapiolasalista tuli orkesterin pääsali. Vuonna 1993 kapellimestariksi nimitettiin ranskalainen viulisti Jean-Jacques Kantorow, jonka kaudella Tapiola Sinfoniettaksi nimetty kaupunginorkesteri sai kansainvälistäkin mainetta. Vuonna 1999 kapellimestaiksi tuli Tuomas Ollila ja vuonna 2001 John Storgårds. Vuonna 2003 pianisti Olli Mustonen nimitettiin taiteelliseksi johtajaksi, ja orkesterin kanssa on tehnyt paljon yhteistyötä myös viulisti Pekka Kuusisto. Orkesterin nimikkosäveltäjänä on toiminut Eero Hämeenniemi.

## Lähteet

## Aiheesta muualla
* Tapiola sinfoniettan verkkosivut
Axel Ahlberg

**Axel Wilhelm Ahlberg** (23. maaliskuuta 1855 Turku – 4. helmikuuta 1927 Hanko) oli ensimmäisiä suomalaisia teatterinäyttelijöitä.

Ahlberg pääsi ylioppilaaksi Turun ruotsalaisesta kymnaasista 1872. Hän sai kiinnityksen Suomalaiseen Teatteriin (nykyinen Suomen Kansallisteatteri) heti teatterin perustamisen jälkeen vuonna 1878. Ahlberg näytteli teatterissa vuoteen 1924, jolloin hän jäi eläkkeelle. 

Ahlberg tunnettiin erityisesti ensirakastajan rooleista ja romanttisista sankariosista. 

Ahlbergin maineikkaimpia rooleja teatterissa olivat Romeo, Hamlet (Shakespeare), Sigismund, (Calderonin ”Elämä ja unelma”), Gessler (Schillerin ”Wilhelm Tell”), Klaus Kurki (von Numersin ”Elinan surma”) ja Cyrano de Bergerac (Rostand). Romeon ja Julian suomenkielinen kantaesitys oli Kaarlo Bergbomin ohjaamana vuonna 1881 Suomalaisessa Teatterissa, ja siinä oli Juliana Ida Aalberg ja Romeona Axel Ahlberg.

Ahlberg esiintyi myös yhdessä elokuvassa: Jussi Snellmanin ja Teuvo Puron ohjaamassa *[[Anna-Liisa (vuoden 1922 elokuva)|Anna-Liisassa]]* (1922). Ahlberg teki myös paljon kiertueita muun muassa Simo Kaarion kanssa.

## Lähteet

## Aiheesta muualla
* Aika 1915 :2 Koskenniemi, V. A., Axel Ahlberg 60-vuotias s. 141 
* Valvoja 1915 :4 Axel Ahlberg (183 s.), Muotokuvia: 
* Näyttämön kuningas Axel Ahlberg, Suomen Kuvalehti, 04.10.1924, nro 40, s. 12, Kansalliskirjaston digitaaliset aineistot
* "Akseli". Suuri näyttelijä terävänä sutkauttelijana, Kansan kuvalehti, 17.02.1933, nro 8, s. 14, Kansalliskirjaston digitaaliset aineistot
* Erkki Kivijärvi : Axel Ahlberg - näyttämömme ylimys, Helsingin Sanomat, 13.04.1938, nro 100, s. 4, Kansalliskirjaston digitaaliset aineistot
Risto Siltanen

**Risto Siltanen** (s. 31. lokakuuta 1958 Mänttä) on entinen jääkiekkoilija ja valmentaja. Hän oli Suomen ensimmäinen asemansa vakiinnuttamaan onnistunut NHL-puolustaja. Siltasen seuroja NHL:ssä olivat Edmonton Oilers, Hartford Whalers ja Quebec Nordiques. Fyysisesti Siltanen oli lyhyt, mutta tanakka. Siltanen tunnettiin NHL:ssä kovasta lyöntilaukauksestaan.

## Ura
Hän aloitti uransa Tampereen Ilveksessä, jonka riveissä voitti SM-hopeaa 1990 ja pronssia vuonna 1989. Hänet valittiin SM-liigan vuoden tulokkaaksi 1977. Risto Siltanen valittiin useita kertoja SM-liigan tähtikentälliseen, ja SM-liigan parhaaksi puolustajaksi hänet valittiin vuonna 1990. 

Siltanen pelasi urallaan SM-liigassa 363 ottelua kirjauttaen 96 maalia, 102 syöttöä ja 336 jäähyminuuttia. 

NHL:ssä Siltanen pelasi 562 ottelua saavutuksinaan 90 maalia, 265 syöttöä ja 266 jäähyminuuttia.

Siltanen edusti Suomea 73 A-maaottelussa, 23 nuorisomaaottelussa ja 9 poikamaaottelussa.

Siltasen maajoukkueuran kohokohtia oli Kanada-cup 1981, kun hän Tapio Levon kanssa muodosti Suomen ykköskentällisen puolustajaparin. Seuraavan kevään MM-kisoihin Suomessa Siltanen olisi ehtinyt, kun Edmonton Oilers yllättäen putosi jatkosta NHL:n pudotuspeleissä. Kotikisojen kokoonpano oli kuitenkin melkein valmis ja vain Siltasen joukkuetoveri Jari Kurri saatiin mahdutettua mukaan. Vuoden 1983 MM-turnauksesta Siltanen lähetettiin kesken kaiken kotiin henkilökohtaisten syiden vuoksi. Vuonna 2013 antamassaan haastattelussa Siltanen kertoi, ettei ole vieläkään antanut julkista nöyryytystä anteeksi päävalmentajana toimineelle, ja kotiin lähetyksestä vastanneelle Alpo Suhoselle. Suhosen mukaan Siltanen oli saapunut joukkuepalaveriin humaltuneena. Siltanen myönsi nauttineensa alkoholia edellisiltana, mutta vetosi jalkavamman aiheuttamaan harjoituskyvyttömyyteensä.

## Tilastot

## Saavutuksia ja palkintoja

* 19-vuotiaiden EM-pronssi 1976
* nuorten MM-kisat (1977, 1978)
* SM-liigan vuoden tulokas 1977
* SM-liigan All-Stars 1977, 1989, 1990
* MM-kisat (1977, 1978, 1983)
* NHL-varaus: St Louis Blues, 10. kierros, 173. valinta kesä 1978
* Kanada-cup 1981
* SM-pronssi 1989
* Ilveksen puolustajien yhden kauden maaliennätys, 19-maalia (1989)
* SM-liigan vuoden puolustaja 1990
* 1-divisioonan voitto 1994
* Suomen Jääkiekkoleijona numero 112

## Lähteet
* 
* 

### Viitteet

## Aiheesta muualla
*Siltasen tiedot Jääkiekkomuseon sivulla
* Ylen Elävä arkisto: Risto Siltasen henkilökuva vuodelta 1978
Keijo Säilynoja

**Keijo Henrik Säilynoja** (s. 17. helmikuuta 1970 Helsingin maalaiskunta) on suomalainen jääkiekkoilija ja urheiluvaikuttaja. Säilynoja nimitettiin Suomen lentopalloliiton toimitusjohtajaksi huhtikuun 1. päivä 2015.

## Ura

Säilynoja, pelipaikaltaan laitahyökkääjä, aloitti uransa Jokereissa, jossa hän pelasi kaudet 1988–1998. Ensimmäinen kausi kului I-Divisioonassa ja loput SM-liigassa. Ensimmäisen SM-liigakautensa jälkeen hänet valittiin tulokkaiden tähdistökentälliseen. Kaudella 1991–1992 Säilynoja valittiin liigan herrasmiespelaajaksi sekä toiseen tähdistökentälliseen. Hän pelasi Jokerien jälkeen vielä SaiPassa kaudet 1998–2000 sekä Espoon Bluesissa kauden 2000–2001, jonka jälkeen lopetti uransa. Liigassa hänen saldokseen tuli runkosarjassa 420 ottelussa 142 maalia ja 139 syöttöä eli yhteensä 281 tehopistettä. Pudotuspeleissä vastaavat tehot olivat 53 ottelussa 14 maalia ja 11 syöttöä eli 25 tehopistettä. Hän voitti Jokereissa Suomen mestaruuden neljä kertaa.

Maajoukkueurallaan Säilynoja edusti Suomea 1992 talviolympialaisissa ja vuosien 1992 ja 1993 MM-kisoissa. 1992 MM-kisoissa Suomi saavutti ensimmäisen MM-mitalinsa voittamalla hopeaa. Vuodesta 2004 Säilynoja on toiminut pelaajayhdistyksen puheenjohtajana. Säilynoja on toiminut myös pankinjohtajana Sampo-pankin Töölön konttorissa. Vuonna 2008 hänet valittiin Jokereiden toimitusjohtajaksi. Säilynoja nousi toukokuussa 2010 konserniyhtiö Jokerit HC Oy:n toimitusjohtajaksi, ja SM-liigaseura Jokereiden toimitusjohtajaksi valittiin hänen tilalle Jarmo Kekäläinen.

## Uran jälkeen
Peliuransa jälkeen Säilynoja on ollut mukana Suomen Jääkiekkoliiton Pelaajayhdistyksen työssä, Suomen jääkiekkoilijoiden pelaajayhdistyksen hallituksen puheenjohtajana hän toimi 2004–2008, ja myös Jokerien omistajan, Hjallis Harkimon johtamassa *[[Diili]]*-ohjelman suomalaisessa versiossa. Säilynoja oli mukana ohjelman johtoryhmässä. 

Säilynoja on toiminut aiemmin muun muassa Helsinki Halli Oy:n ja Jokerien SM-liigajoukkueen toimitusjohtajana vastuullaan talous, myynti, markkinointi, viestintä, henkilöstö ja yhteistyökumppanuudet. Jääkiekkokaudella 2014–2015 Säilynoja toimii asiantuntijana Nelonen Pron jääkiekon tv-otteluissa. Hän on myös Helsingin Jokerit ry:n johtokunnan jäsen ja Finnish Flash ry:n hallituksen puheenjohtaja.

Säilynoja nimitettiin Suomen Lentopalloliiton toimitusjohtajaksi huhtikuun 1. päivä 2015. Säilynojalla ei ole aiempaa lajitaustaa lentopallosta.

## Lähteet

## Aiheesta muualla
*
Einar Rinne

**Vilho Einar Rinne** (31. tammikuuta 1890 Asikkala – 31. maaliskuuta 1933 Helsinki) oli suomalainen näyttelijä. 

Einar Rinne oli vanhin Rinteen näyttelijäveljistä, hänen nuorempia veljiään olivat Jalmari ja Joel Rinne. Rinne jäi varhaisen kuolemansa vuoksi nuorempia veljiään tuntemattomammaksi, mutta hän ehti kuitenkin luoda merkittävän luonnenäyttelijän uran useissa teattereissa ja 1920-luvun mykkäkauden klassikkoelokuvissa. 

Rinne kävi Tampereella kauppakoulun ja kauppaopiston, oli sen jälkeen liikealalla viitisen vuotta, mutta sai sitten näyttelijäkiinnityksen Tampereen Teatteriin vuonna 1916. Hän näytteli Viipurin Näyttämöllä 1917–1921, Suomen Kansallisteatterissa 1921–1923, uudelleen Tampereen Teatterissa 1923–1928 ja loppu-uransa ajan Kansan Näyttämöllä Helsingissä. Hänellä oli keskeisiä rooleja muun muassa kotimaisissa näytelmissä *[[Nummisuutarit]]*, *[[Tukkijoella]]*, *[[Pohjalaisia (näytelmä)|Pohjalaisia]]* ja *[[Anna-Liisa]]*, sekä ulkomaisissa näytelmissä *[[Eerik XVI (näytelmä)|Eerik XIV]]*, *[[Danton (näytelmä)|Danton]]* ja *[[Oopperapalo]]*.

Rinne ehti näytellä urallaan myös lähes kymmenessä elokuvassa vuosina 1922–1929. Roolit olivat kaikki suuria tai pääosia, ja ensimmäinen elokuvatehtävä oli Mikon osa *[[Anna-Liisa (vuoden 1922 elokuva)|Anna-Liisassa]]* (1922). Muita merkittäviä osia oli Paloniemen mielenhäiriöinen poika elokuvassa *[[Koskenlaskijan morsian (vuoden 1923 elokuva)|Koskenlaskijan morsian]]* (1923), *[[Pohjalaisia (vuoden 1925 elokuva)|Pohjalaisia]]*-elokuvan (1925) Antti Hanka sekä Utuniemen isännän miespääosa elokuvassa *[[Noidan kirot]]* (1927). Rinteen viimeiseksi elokuvarooliksi jäi katalan mustasukkaisen Olli Järvelän osa elokuvassa *[[Työn sankarilaulu]]* (1929).

Rinne oli naimisissa näyttelijä Eine Laineen (1892–1970) kanssa 1920–1923, ja heidän tyttärensä Eila Rinne (1920–1991) oli myös näyttelijä. Einar Rinteen kohtalo oli sama kuin Heidi Blåfieldillä kaksi vuotta aiemmin – kuolinsyynä oli angiinamyrkytys. Rinne oli kuollessaan vain 43-vuotias. Hänet on haudattu Hietaniemen hautausmaalle Helsinkiin Kansallisteatterin näyttelijöiden yhteishautaan.

## Teatteriura
* Tampereen Teatteri (1916–1917, 1923–1928)
* Viipurin Näyttämö (1917–1921)
* Suomen Kansallisteatteri (1921–1923)
* Kansan Näyttämö (1928–1933)

## Filmografia
* *[[Anna-Liisa (vuoden 1922 elokuva)|Anna-Liisa]]* (1922) – Mikko, Husson poika
* *[[Rautakylän vanha parooni]]* (1923) – Paroni Gustaf Drakenhjelm
* *[[Koskenlaskijan morsian (vuoden 1923 elokuva)|Koskenlaskijan morsian]]* (1923) – Paloniemen Juhani, Heikin poika
* *[[Pohjalaisia (vuoden 1925 elokuva)|Pohjalaisia]]* (1925) – Antti Hanka
* *[[Noidan kirot]]*  (1927) – Utuniemen isäntä Simo
* *[[Lumisten metsien mies]]* (1928) – Urheiluvalmentaja Reima
* *[[Työn sankarilaulu]]* (1929) – Olli Järvelä

## Lähteet

## Aiheesta muualla
*
Basil Hiley

**Basil Hiley** (15. marraskuuta 1935 – 25. tammikuuta 2025) oli englantilainen, Lontoon yliopiston fysiikan professori emeritus. Hiley tutki muun muassa tietoisuutta sekä David Bohmin aktiivisen informaation ja Claude Shannonin informaatioteorian suhdetta.

Hiley sai Majorana-palkinnon vuonna 2012.

## Lähteet

## Aiheesta muualla
* Basil Hileyn verkkosivu Birkbeck Collegen verkkosivuilla
Naapurihaudan kaveri

**Naapurihaudan kaveri** () on Kjell Sundvallin ohjaama elokuva vuodelta 2002. Sitä kuvattiin syksyllä 2001 Luulajassa. Se perustuu Katarina Mazéttin romaaniin *[[Parfyymia peräkammarissa]]*. Pääosissa ovat Elisabeth Carlsson ja Michael Nyqvist.

Elokuvan ensi-ilta oli 20. joulukuuta 2002 Kinopalatsissa ja Finnkinon ensi-ilta oli tammikuussa 2003.

## Elokuvan juoni

Kirjastonhoitaja Desirée on ollut yksin siitä asti, kun hänen miehensä Örjan kuoli auto-onnettomuudessa. Kun hän on miehensä haudalla, hän tapaa Bennyn, joka on asunut koko ikänsä maaseudulla. Benny on aivan erilainen kuin Desirée. Sitä paitsi Desirée harkitsee muuttavansa kotikaupungista isompaan kaupunkiin, vaikkapa Tukholmaan. He kuitenkin rakastuvat toisiinsa.

## Aiheesta muualla
*
Helsingin kaupunginorkesteri

**Helsingin kaupunginorkesteri** (lyh. HKO; , lyh. HSO) on Helsingissä toimiva sinfoniaorkesteri.

Orkesteri on kantaesittänyt suurimman osan Jean Sibeliuksen sinfonisesta tuotannosta säveltäjän itsensä johdolla. Sen levytyksistä suurta menestystä ovat saavuttaneet muun muassa Sibeliuksen ja Rautavaaran musiikkia sisältävät äänitteet. Helsingin kaupunginorkesterissa soittaa nykyään 102 vakinaista muusikkoa, ja sen konserttipaikkana toimii Helsingin Musiikkitalo. Ennen Musiikkitalon valmistumista orkesteri esiintyi useimmiten Finlandia-talossa.

## Historia

Helsingin kaupunginorkesteri on Pohjoismaiden vanhin ammattilaissinfoniaorkesteri. Orkesteria vanhempi sinfoniaorkesteri Suomessa on vain Turun filharmoninen orkesteri, joka perustettiin 1790. Orkesterin perusti vuonna 1882 säveltäjä Robert Kajanus, joka toimi myös orkesterin ylikapellimestarina aina vuoteen 1932 saakka. Orkesteri on tunnettu historiansa alkuaikoina nimillä Helsingin orkesteriyhdistyksen orkesteri ja Helsingin filharmonisen seuran orkesteri.

Leif Segerstam nimitettiin emeritus-ylikapellimestariksi vuonna 2009. Päävierailijana syksystä 2003 lähtien toiminut John Storgårds aloitti työnsä ylikapellimestarina syksyllä 2008.

Susanna Mälkin ylikapellimestarikauden päättyessä kevätkauteen 2023 taiteellisesta suunnittelusta alkaa vastata kolmikko, johon kuuluvat kolmevuotisen sopimuksen tehneet ylikapellimestari Jukka-Pekka Saraste ja päävierailija Pekka Kuusisto sekä kausittain vaihtuva residenssisäveltäjä, jollaisena aloittaa Yhdysvalloissa asuva britti Anna Clyne.

## Ylikapellimestarit

Orkesterin ylikapellimestereina ovat Kajanuksen jälkeen toimineet:

* Georg Schnéevoigt (Kajanuksen kanssa) 1914–1916, 1932–1940
* Armas Järnefelt 1942–1943
* Martti Similä 1945–1951
* Tauno Hannikainen 1951–1963
* Jorma Panula 1965–1972
* Paavo Berglund 1975–1979
* Ulf Söderblom (Berglundin kanssa) 1978–1979
* Okko Kamu 1981–1988
* Sergiu Comissiona 1990–1993
* Leif Segerstam  1995–2007
* John Storgårds 2008–2015
* Susanna Mälkki 2016–2023
* Jukka-Pekka Saraste 2023–

## Lähteet

## Kirjallisuutta
* Marvia, Einari – Vainio, Matti: *Helsingin kaupunginorkesteri 1882–1982.* WSOY 1993.

## Aiheesta muualla
* Helsingin kaupunginorkesterin verkkosivut.
* Helsingin kaupunginorkesteri Facebookissa.
* Helsingin kaupunginorkesterin levytykset. Ondine-levy-yhtiö.
*
Keskivartalolihavuus

__NOTOC__

**Keskivartalolihavuus** eli **vyötärö-** tai **omenalihavuus** on etenkin rasvakudoksen kerääntymistä vatsaan tai vatsan sisällä olevien elinten ympärille. Näistä varsinkin sisäelinten ympärille kerääntynyt viskeraalirasva on terveysriski.   

Keskivartalolihavuuden vastakohtana voidaan pitää päärynälihavuutta eli rasvan kertyminen reisiin, lanteille ja pakaroihin.  

Keskivartalolihavuus on yleisempää miehillä, koska naisilla rasva kertyy useammin lanteille, reisiin ja pakaroihin. 

Tutkimuksissa on havaittu, että sairauksien riski alkaa kasvaa, kun vyötärön ympärys on naisilla yli 80 cm ja miehillä yli 94 cm. Mitä paksummaksi vyötärö kasvaa, sitä enemmän sairauksien vaara suurenee. Kyse on vyötärölihavuudesta, kun naisen vyötärön ympärys ylittää 90 cm ja miehen 100 cm.   

Vatsaontelon viskeraali- eli sisäelinrasvaan kertyy runsaasti tulehdussoluja, jotka erittävät sytokiineiksi kutsuttuja aineita. Sytokiinit ylläpitävät haitallista tulehdusreaktiota. Vatsaontelosta saapuva laskimoveri kulkeutuu porttilaskimon kautta maksaan, jossa sen sisältämät sytokiinit  ja runsaat rasvahapot aiheuttavat aineenvaihduntahäiriöitä. Tästä seuraa muun muassa maksan rasvoittumista. Sisäelinrasva käskyttää lisäksi aivojen immuunisoluja lisäämään tulehdusreaktiota, millä on kognitiivisia kykyjä heikentävää vaikutusta.

Vyötärötyypin lihavuuden on havaittu lisäävän kakkostyypin diabeteksen, korkean verenpaineen, unihäiriöiden, metabolisen oireyhtymän, sydänsairauksien, kuukautishäiriöiden, munasarjojen monirakkulaoireyhtymän, kihdin ja eräiden syöpien kuten kohtusyövän ja vaihdevuosien jälkeisen rintasyövän riskiä. Lisäksi on havaittu, että vyörärölihavuus heikentää hedelmällisyyttä. 

## Syyt
Statiinien käytön on havaittu aiheuttavan keskivartalolihavuutta samassa suhteessa kun se alentaa potilaiden LDL-tasoa.

Joskus keskivartalolihavuuden ajatellaan aiheutuvan oluenjuonnista. Vuonna 2003 julkaistun tutkimuksen mukaan niin sanotun kaljamahan ja oluen juonnin välillä ei kuitenkaan ole yhteyttä. 

## Katso myös
* Laihduttaminen
* Vyötärö–lantio-suhde

## Lähteet
### Viitteet

 

## Aiheesta muualla
*Vyötärölihavuus, Terveyskirjasto
John Wheeler

**John Archibald Wheeler** (9. heinäkuuta 1911 Jacksonville, Florida – 13. huhtikuuta 2008 Hightstown, New Jersey) oli yhdysvaltalainen teoreettisen fysiikan professori Princetonin yliopistosta. 

Wheeler käytti ensimmäisenä termejä musta aukko, informaatiofysiikka, madonreikä, kvanttivaahto ja monimaailma. Musta aukko ei kuitenkaan ole hänen oma keksintönsä, vaan hän nappasi sen yleisöltä avaruusalan kokouksessa 1967.

Wheeler oli mukana kehittelemässä atomipommia 1940-luvun alussa Manhattan-hankkeessa ja ohjasi Hugh Everettin väitöskirjan. Häntä pidetään ydinfissioteorian tärkeänä kehittäjänä. Hän oli myös ajattelija, joka pohti elämän perimmäisiä kysymyksiä. Hänen väitöskirjansa Johns Hopkinsin yliopistossa käsitteli heliumkaasuja.

## Teokset
* 

## Lähteet

## Aiheesta muualla
* New York Times (vaatii kirjautumisen)
Erich Raeder

**Erich Johann Albert Raeder** (24. huhtikuuta 1876 &ndash; 6. marraskuuta 1960) oli natsi-Saksan laivaston komentaja toisessa maailmansodassa. Hän oli Saksan merivoimien komentaja vuosina 1928–1943 (, joka oli viran nimi vuodesta 1935). Raeder ylennettiin suuramiraaliksi 1939; samana vuonna hän sai tekniikan kunniatohtorin arvon.

Lokakuussa 1939 Raeder esitti suunnitelman, joka tähtäsi brittien meriherruuden poistamiseen Pohjanmereltä. Se edellytti Raederin mukaan, että Norjan satamat saadaan Saksan laivaston käyttöön. Esiteltyään suunnitelman Adolf Hitlerille Raeder sai tehtäväkseen suunnitella laivaston osuuden tulevalla Norjan-sotaretkellä. Seuraava suunnittelutyö oli maihinnousu Britanniaan, joka Raederin mielestä oli Saksan laivastolle mahdoton tehtävä.

Raeder erosi virastaan 30. tammikuuta 1943 Hitlerin syytettyä häntä epäonnistumisista, erityisesti joulukuun 1942 liittoutuneiden Murmanskin-saattueen paosta. Hitler yritti lepytellä häntä, mutta suuramiraali ilmoitti, että hänen arvovaltansa oli tuhottu pelkuruussyytteellä. Hitler pyysi nimeämään kaksi seuraajaehdokasta. Raeder valitsi ehdolle kenraaliamiraali Rolf Carlsin, jota pidettiin tuolloin hänen ”kruununprinssinään” eli varmimpana seuraajanaan sekä sukellusvenelaivaston komentajan Karl Dönitzin. Hitler teki päätöksen Dönitzin eduksi, koska tämän miehet ja alukset olivat Hitlerin mielestä saaneet aikaan parempia tuloksia kuin pintalaivasto.

Raeder tuomittiin Nürnbergissä elinkautiseen vankeuteen, josta hänet kuitenkin vapautettiin vuonna 1955 hänen heikon terveytensä vuoksi.

## Kuvia

## Lähteet
* 
### Viitteet

## Aiheesta muualla
Batu

**Batu** voi tarkoittaa:

*Batu, kaupunki Indonesiassa
*Batusaaret, saaristo Indonesiassa
*Batu, kylä Iranissa
*Batu, vuori Etiopiassa
*Batu-kaani, mongolihallitsija
*Batu-luolat, hindujen pyhä paikka Malesiassa
*batu, bantukieli
Pasi Huura

**Pasi Huura** (s. 23. maaliskuuta 1966 Tampere) on suomalainen entinen jääkiekkopuolustaja.

Huura aloitti uransa SM-liigassa Tampereen Ilveksessä, jossa hän pelasi kaudet 1987–1991. Tämän jälkeen hän siirtyi Rauman Lukkoon, jossa pelasi kolme seuraavaa kautta kevääseen 1994 saakka. Yhden jälleen Ilveksessä pelatun kauden jälkeen Huura pelasi kaudella 1995–1996 vielä kaksi ottelua TuTossa ja kaksi KooVeessa, kunnes lopetti uransa.

Pittsburgh Penguins varasi Huuran NHL:ään  12. kierroksella numerolla 258, mutta hän ei koskaan pelannut NHL:ssä. Suomen maajoukkuetta Huura edusti yksissä arvokisoissa. Hän oli mukana vuoden 1991 Kanada-cupissa, jossa Suomi selvisi välieriin.

Vuodesta 2001 Huura on toiminut tamperelaisen moottoripyörä-, mopo- ja polkupyörävarustetukun, Uimonen Trading Oy:n, toimitusjohtajana.

## Lähteet
* 
* 
*
Ville Sirén

**Ville Jussi Sirén** (s. 11. helmikuuta 1964 Tampere) on suomalainen kykyjenetsijä ja uransa lopettanut jääkiekkopuolustaja. Hän voitti pelaajaurallaan yhden Suomen mestaruuden, hopean ja kaksi pronssia, yhden Sveitsin mestaruuden ja Ruotsin mestaruushopeaa sekä Kanada-cupin pronssin.

Ville Sirén aateloitiin Suomen Jääkiekkoleijonaksi numero 173 vuonna 2006.

## Ura
### Seurajoukkueet
Sirén aloitti uransa SM-liigassa Tampereen Ilveksessä, jossa hän pelasi kaudet 1982–1985. Hartford Whalers varasi hänet NHL:ään vuoden  varaustilaisuuden toisella kierroksella numerolla 23. Sirén siirtyi Pohjois-Amerikkaan syksyllä 1985 ja pelasi neljä kautta Pittsburgh Penguinsissa. Tämän jälkeen hän pelasi vielä kaudet 1988–1990 Minnesota North Starsissa, kunnes palasi Suomeen HPK:hon. Yhden HPK:ssa pelatun kauden jälkeen hän pelasi kauden Ilveksessä, josta jatkoi seuraavaksi kaudeksi Ruotsin Elitserienissä pelanneeseen Luleå HF:ään. Luleåssa hän pelasi vuoteen 1994 saakka, jonka jälkeen pelasi kauden Västerås IK:ssa. Seuraavaksi hän pelasi Sveitsissä SC Bernissä kaudet 1995–1998 käyden pelaamassa viimeisellä kaudella kaksi ottelua Italian Serie A:ssa. Uransa viimeisen kauden 1998–1999 hän pelasi HIFK:ssa.

Yhteensä Sirénin tehot NHL:ssä olivat runkosarjassa 290 ottelussa 14 maalia ja 68 syöttöä eli yhteensä 82 tehopistettä. Pudotuspeleissä hän pelasi seitsemän ottelua ilman tehoja. 

### Maajoukkueet
Maajoukkueurallaan Sirén edusti Suomea vuosien 1984 ja 1992 olympialaisissa, vuosien 1987 ja 1991 Kanada-cupissa sekä vuosien 1985, 1991 ja 1993 MM-kisoissa. 

## Ura kykyenetsijänä
Pelaajauransa jälkeen Sirén on toiminut useiden vuosien ajan eri NHL-seurojen kykyjenetsijänä. Kaudesta 2013-2014 hän on toiminut Columbus Blue Jacketsin kykyjenetsijöiden päällikkönä ja vastannut koko organisaation kykyjenetsinnästä. Hän on toiminut aikaisemmin myös Washington Capitalsin, Ilveksen ja St. Louis Bluesin kykyjenetsijänä.

## Tilastot

## Lähteet

## Aiheesta muualla
* 
* 
* 
* Siren hockeydraftcentral.comissa
* Siren legendsofhockey.netissä
* Ville Sirén nhlfinns.com:ssa
*Sirénin tiedot Jääkiekkomuseon sivulla
* Ylen Elävä arkisto: Luottopakki Ville Sirén C-juniorina ja NHL-konkarina
Congo (simpanssi)

**Congo** (1954 - 1967) oli maalaava simpanssi. Elämänsä aikana Congo maalasi noin 400 teosta, joista osa on myyty huutokaupassa. Congo kuoli vuonna 1967 tuberkuloosiin.

Eläintieteilijä Desmond Morris opetti lontoolaisen Congon maalaamaan paperille ja kankaalle. Congo myös esiintyi televisiossa Morrisin kanssa.
Eräästä Congon maalauksesta maksettiin huutokaupassa 25 000 dollaria. Teosten tyylisuunnan sanottiin noudattavan abstraktia impressionismia. Simpanssi oli tuotteliaimmillaan 1950-luvun lopulla.

## Lähteet

## Aiheesta muualla
* NPR: No Chump Change for Chimp Art.
Preventio

**Preventio** tarkoittaa lääketieteessä sairauksien ehkäisyä.

*Primaarisessa ehkäisyssä* eli *primaaripreventiossa* väestöön, väestöryhmiin tai yksilöihin kohdistetaan sairauksien torjuntatoimia ennen taudin ilmenemistä, tai terveyden yleiseksi lisäämiseksi. Torjuntatoimia ovat esimerkiksi taudin syiden poisto, riskitekijöiden vähentäminen ja rokotukset. Terveyden lisäämistoimia ovat esimerkiksi ravitsemuskasvatus, terveyskasvatus ja terveystarkastukset.

*Sekundaarisessa ehkäisyssä* eli *sekundaaripreventiossa* yksilöihin kohdistetaan toimia, joilla pyritään estämään varhaisessa vaiheessa todettua tautia kehittymästä edelleen.

*Tertiaarisessa ehkäisyssä* eli *tertiaaripreventiossa* yksilöihin kohdistetaan toimia, joilla pyritään torjumaan taudin eteneminen, komplikaatioiden ilmeneminen tai taudin aiheuttamien haittojen paheneminen.

## Lähteet
Gorom-Gorom

**Gorom-Gorom** on kaupunki pohjoisessa Burkina Fasossa. Se on Oudalanin provinssin pääkaupunki. Kaupunki on kuuluisa toreistaan ja moskeijoistaan. Gorom-Goromin lähistöllä kaivetaan hopeaa.

## Aiheesta muualla
Sinfonia nro 100 (Haydn)

Joseph Haydnin **sinfonia nro 100** G-duuri, lisänimeltään *Sotilassinfonia* (), on  vuonna 1794 valmistunut orkesterisävellys. Sinfonia kuuluu hänen kahteentoista *[[Lontoon sinfoniat|Lontoon-sinfoniaansa]]*, jotka hän sävelsi Lontoon-matkojensa yhteydessä vuosina 1791–1795.

Lisänimi *Sotilassinfonia* tulee Haydnin käyttämistä lyömäsoittimista, jotka viittaavat turkkilaiseen sotilasmusiikkiin. Niitä käytetään toisessa osassa ja viimeisen osan lopussa. Toisen osan loppupuolella oleva trumpettifanfaari saattaa olla toinen syy lisänimelle.

## Teoksen osat
Teoksen neljä osaa noudattavat klassisen sinfonian järjestystä (nopea osa, hidas osa, menuetti, nopea osa), mutta hitaan osan tilalla on reipas *Allegretto*:

#Adagio; Allegro
#Allegretto
#Menuetto: Moderato
#Presto
Kvantti-informaatio

**Kvantti-informaatio** on informaatiota, joka sisältyy kvanttifysikaalisen järjestelmän tai laitteen tilaan. Kvantti-informaation tavanomainen yksikkö on kubitti (), ja samaa nimeä voidaan käyttää myös kaksitilaisesta kvanttioliosta kvanttitietokoneen osana.  

Kvantti-informaatiota käsitellään kvanttitietokoneella ja tallennetaan kubiteista muodostuvaan kvanttimuistiin.

Kvantti-informaatiota ei yleensä voi kopioida tai lukea muuttamatta samalla sen tilaa.

Kvantti-information käsittely mahdollistaa toimintoja, jotka eivät ole mahdollisia klassisissa järjestelmissä.  Esimerkkinä on ehdottoman turvallinen tiedon välitys ja salaus. 

Kvantti-informaatiota ja sen muutoksia voidaan mitata Shannonin entropian kanssa analogisella kvanttientropialla:  

: S(\rho) = -\operatorname{Tr}(\rho \ln \rho), 

missä *ρ* on kvanttijärjestelmän tiheysmatriisi.